Tað er sjáldan, at eitt skip er statt nærindis einum gosfjalli, tá tað fer at goysa, og upp aftur sjáldsamari, at tað hendir samstundis við, at ein av manningini er í ferð við at taka upp á video. Men tað er júst, hvat ið hendir á upptøkuni niðanfyri. Videoin er tikin upp 29. august á leiðini út fyri Port of Rabaul í Papua New Guinea. Havnin liggur stutt frá gosfjallinum Mount Tavurvur, ið fer at goysa, meðan Phil McNamara er í gongd við at filma. Tað kemur eisini greitt fram á ljóðsporinum, hvussu ovfarin myndamaðurin verður.